**ДОГОВОР за финансиране**

**[***Идентификационен номер на договора за финансиране***]**

**от Механизма за възстановяване и устойчивост за изпълнение на инвестиция по C2I2 „Повишаване на иновационния капацитет на Българската академия на науките (БАН) в сферата на зелените и цифровите технологии“ от Плана за възстановяване и устойчивост**

Долуподписаните страни:

1. …………………………………., в качеството й/му на Ръководител на Структурата за наблюдение и докладване („СНД“) по Механизма за възстановяване и устойчивост (МВУ) на ЕС, създаден с Регламент (ЕС) 2021/241, в Българска академия на науките с адрес София, 1040, ул. „15 ноември“ №1, *определена за СНД*,

наричан/а по-нататък „Ръководител на СНД” или само „СНД“,

от една страна,

и

2. [Пълно наименование на крайния получател съгласно регистрацията му]

[Седалище и адрес на управление]

[ЕИК или еквивалентен официален регистрационен номер],

наричан по-нататък “Краен получател на средства от МВУ” или само „Краен получател“, от друга страна,

на основание чл. 27, ал.1 от Постановление на Министерски съвет № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост (ПМС № 114/2022), във връзка с постъпило предложение за изпълнение на инвестиция по Националния план за възстановяване и устойчивост (ПВУ) C2I2: Повишаване на иновационния капацитет на Българската академия на науките (БАН) в сферата на зелените и цифровите технологии в Информационната система за Плана за възстановяване и устойчивост (ИС за ПВУ) по процедура за подбор на предложения за изпълнение на инвестиции от крайни получатели [код Подпомагане на патентната дейност на звената на БАН] и т. .. от Решение [номер и дата на решението] на Ръководителя на СНД за предоставяне на средства от Механизма за възстановяване и устойчивост (МВУ) по чл. 20, ал. 1 от ПМС № 114/2022, се споразумяха за следното:

**Член 1. Предмет**

|  |  |
| --- | --- |
| 1.1. | Ръководителят на СНД предоставя на Крайния получател безвъзмездно финансиране за изпълнение на инвестиция [наименование и номер в ИС за ПВУ] („одобрената инвестиция“ или само „инвестицията“) от ПВУ, финансиран по МВУ, описана в Приложение І, с максимален размер, интензитет (процент) на съфинансиране и други условия, посочени в описанието на инвестицията, съставляващо Приложение І към настоящия договор. |
| 1.2. | Безвъзмездното финансиране се предоставя съгласно условията на този договор и приложенията към него, които крайният получател декларира, че познава и приема. Крайният получател приема отпуснатото безвъзмездно финансиране и се задължава да изпълни всички задължения, произтичащи от договора и неговите приложения. |
| 1.3. | Окончателният размер на безвъзмездното финансиране се определя при спазване на разпоредбите на чл. 11 и чл.12 от Приложение II. |
| 1.4. | В случай на партньорство, Крайният получател е длъжен да предостави на партньора по Проекта достъп до ИСУН 2020 чрез функционалността „Вход с код за достъп“ с права за преглед на всичко, свързано с Проекта и изпълнението на настоящия договор. |

**Член 2. Влизане в сила на договора и срок на изпълнение на инвестицията**

2.1. Настоящият договор влиза в сила от деня на подписването му от двете страни или от датата на поставяне на последния подпис от страните.

2.2. Срокът на изпълнение на инвестицията е до 31.05.2026 г.

**Член 3. Държавна помощ**

|  |  |
| --- | --- |
|  | Безвъзмездното финансиране по този договор не представлява държавна помощ по см. на чл. 107, пар. 1 от Договора за функциониране на Европейския съюз. |
|  | Безвъзмездното финансиране по този договор се реализира при спазване на условията на чл. 19 и чл. 21 от Рамката за държавна помощ за научни изследвания, развитие и иновации (C(2022) 7388 final /19.10.2022 г.). |
|  | Придобитите със средства от Механизма за възстановяване и устойчивост дълготрайни нематериални активи - издадени патент и/или регистрирани полезни модели ще бъдат използвани при условията на т. 28 и 29 от Рамката до прекратяване на действието на патента/прекратяване на действието на регистрацията на полезния модел. |
|  | В срок до 30 юни на всяка календарна година, СНД ще изисква ГФО, приложенията към него, както и други финансови документи и справки, и ще извършва проверка за спазване на изискванията на т. 19 и 21 от Рамката за държавна помощ за научни изследвания, развитие и иновации за установяването на:  - спазването на изискването делът на икономическите дейности да не превишава размера от 20 % от общия годишен капацитет на субекта;  - дали извършваните разходи, получените финансирания и приходи са ясно разделени по икономически неикономически дейности;  - икономическите дейности да потребяват точно същите ресурси (материали, оборудване, труд и постоянен капитал) като извършваните неикономически дейности;  - дали всяка една изпълнена дейност през годината е определена правилно като икономическа или неикономическа и дали разходите за нея са отнесени коректно с оглед характера на дейността. |
|  | В срок до 30 юни на всяка календарна година, СНД ще изисква документите по т. 3.4 и ще извършва проверка за спазване на изискванията на т. т. 28 и 29 от Рамката за установяването на:  - спазване на изискването в случай на продажба на ПИС, дали целия доход от тази продажба е реинвестиран в основната дейност на научната организация;  - спазване на изискването по т. 29, б. „г“ от Рамката дали полученото възнаграждение по договори за ефективно сътрудничество съответства на пазарната цена на ПИС, предоставени на участващите предприятия или за които участващите предприятия са получили право на достъп, респективно дали абсолютната сума на стойността на всяка вноска, както финансова, така и нефинансова, на участващите предприятия към разходите на дейностите на съответната научноизследователска организация, от която произтича съответното ПИС е приспаднато от това възнаграждение;  - възнаграждението, което научноизследователска организация получава съответства на пазарната цена на ПИС, когато:  а) размерът на възнаграждението е установен посредством открита, прозрачна и недискриминационна процедура за конкурентна продажба, или  б) в оценката на независим експерт се потвърждава, че размерът на компенсацията е най-малко равен на пазарната цена, или  в) научноизследователската организация, като продавач, може да докаже, че действително е договорила възнаграждението при условия, отговарящи на принципа на сделката между несвързани лица, за да постигне максимална икономическа полза към момента на сключване на договора, като същевременно е взела предвид своите законни цели, или  г) в случаите, в които съгласно споразумението за ефективно сътрудничество предприятие, участващо в това сътрудничество, има право на първи отказ по отношение на ПИС, генерирани от научноизследователската организация, когато тя упражнява съответното право да набира повече икономически изгодни оферти от трети страни, така че предприятието, участващо в сътрудничеството, трябва да адаптира своята оферта по съобразен начин. |

**Член 4. Изисквания към изпълнението на инвестицията**

|  |  |
| --- | --- |
| 4.1 | Крайният получател изпълнява инвестицията съгласно описанието на одобрената инвестиция (формуляр за кандидатстване и описанието на проектното предложение ведно с приложенията към тях), представляващо Приложение І към договора, заведено в ИС на МВУ под номер [номер от ИС за ПВУ], Условията за кандидатстване и клаузите на настоящия договор. |
| 4.2 | За неразделна част от клаузите на настоящия договор се считат и изискванията и процедурите относно управлението, изпълнението, отчитането и разплащането на инвестициите, регламентирани в нормативните и общите административни актове, приемани в кръга на тяхната компетентност от органите, отговорни за управлението и изпълнението на одобрения План за възстановяване и устойчивост съгласно Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на република България, и на техните основни функции (ПМС № 157/2022), Ръководството за изпълнение на инвестициите, както и в текущите оперативни указания на СНД, публикувани на официалната й интернет-страница. |
| 4.3 | Крайният получател отговаря за изпълнението на инвестицията при спазване на принципите на добро финансово управление, приложимото законодателство и условията на настоящия договор и приложенията към него.  4.3.1. Крайният получател отговаря за изпълнението индикаторите по т. 5.3 от Условията за кандидатстване. |
| 4.4 | Освен задълженията и отговорностите по т. 4.3, Крайният получател се задължава да:  4.4.1. да изпълнява дейностите по инвестицията добросъвестно и в съответствие с изискванията на приложимото законодателство;  4.4.2. да осъществява контрол върху дейностите по изпълнение на инвестицията;  4.4.3. осигурява информацията, съгласно чл. 22, параграф 2, буква „г" от Регламент (ЕС) 2021/241;  4.4.4. осигурява одитна следа;  4.4.5. представя в ИС за ПВУ финансово-технически отчети;  4.4.6. осигурява аналитична счетоводна отчетност за всички разходи и извършени плащания по инвестицията, за вземанията и задълженията, както и съпоставимост с финансовата информация, която се посочва във финансово-техническия отчет;  4.4.7. осигурява достъп до документи и на мястото на изпълнение на инвестициите на национални и европейски контролни и одитни органи, включително структурата за наблюдение и докладване или структурата за наблюдение на Европейската комисия, на Европейската сметна палата, на Европейската служба за борба с измамите и на Европейската прокуратура;  4.4.8. идентифицира и предприема действия за намаляване на рисковете за изпълнение на мерките;  4.4.9. спазва принципа за „ненанасяне на значителни вреди" при изпълнението на мерките, включително при възлагането на обществени поръчки. |
|  | 4.4.10. Крайният получател регулярно въвежда информация в ИС за ПВУ за сключените от него договори с изпълнители, както и за всички участници в обединение и за изпълнители или подизпълнители по договор, съобразно изискванията на утвърденото Ръководство за изпълнение и отчитане на инвестициите. Крайният получател се задължава да потвърждава наличието и достоверността на информацията, изискваща се съгласно чл. 22, параграф 2, б. „г“ от Регламент (ЕС) 2021/241. |
|  | 4.4.11. Крайният получател е длъжен да заплати изцяло дължимия ДДС върху допустимите разходи за изпълнение на инвестицията и да администрира ДДС като допустим/недопустим разход в съответствието с приложимите за това правила. |
| 4.5 | Крайният получател изпълнява проекта при условията на ПРИЛОЖЕНИЕ I и ПРИЛОЖЕНИЕ II към настоящия договор със следния партньор/и (когато е приложимо):  1. ……………… със седалище …………. и адрес на управление ……………, ЕИК по БУЛСТАТ: ……………….;  2. 1. ……………… със седалище …………. и адрес на управление ……………, ЕИК по БУЛСТАТ: ………………. |

Член 5. Специфични правила за изпълнението и отчитането на инвестицията:

5.1. В случай, че в срок до 6 месеца, Крайният получател не е започнал производство в Патентното ведомство/Европейското патентно ведомство, СНД има право да прекрати договора за финансиране.

5.2. Крайният получател се задължава при подаване на заявка в Патентното ведомство да представи необходимите декларации и документи за заплащане на таксите за патент и/или полезен модел в намален размер, съгласно чл. 5, ал. 1 от ЗПРПМ. Крайният получател се задължава при подаване на заявка в Европейското патентно ведомство да проучи добросъвестно всички условия и да предприеме подходящи действия, в случаите когато е допустимо намаление на дължимите такси в производството.

5.3. В случаите на оттегляне на заявката, при прекратяване на производството по заявката от страна на Патентното ведомство/Европейското патентно ведомство, както и при обявяване на патента за недействителен, Крайният получател дължи възстановяване на получените средства по реда на член 7 от настоящия договор.

5.4. Крайният получател се задължава полученото финансиране за дейности осъществени в периода на допустимост на дейностите, съгласно Регламент (ЕС) 2021/241 на Европейския Парламент и на Съвета от 12 февруари 2021 година за създаване на Механизъм за възстановяване и устойчивост, да бъдат включени в обособената партида „Интелектуална собственост”, с цел осигуряване на средства за закрила, управление и защита на интелектуалната собственост на кандидата и партньора (ако има такв) съгласно чл. 18, ал. 4 от Правилника за закрила и управление на обектите на интелектуална собственост в Българската академия на науките.

**Член 6. Цена и Условия за плащане**

**Финансиране**

|  |  |
| --- | --- |
|  | Максималният размер на общо допустимите разходи по Инвестицията възлиза на ................................................ лв. [*словом в лева*], от които ......................................... лв. [*словом в лева*] финансиране по Механизма за възстановяване и устойчивост и ................................. лв. [*словом в лева*] за невъзстановим данък добавена стойност като национално публично финансиране, както е посочено в секция „Бюджет“ от Приложение І към настоящия договор. |
|  | СНД извършва плащания към Крайния получател за възстановяване на вече извършени от него плащания със собствени средства свързани с изпълнение на инвестицията. |
| 6.3 | СНД извършва плащане след проверка и одобрение в ИС за ПВУ на ДФО, който е придружен от законосъобразни разходооправдателни документи и информация, съобразно изискванията на утвърденото Ръководство за изпълнение и отчитане на инвестициите и СУК\_ПВУ. |
| 6.4 | СНД инициира плащанията по т.6.2 в електронното банкиране на БНБ и ги одобрява в Системата за електронни бюджетни разплащания СЕБРА. |
| 6.5 | Осчетоводяването на финансовата информация по МВУ от СНД се извършва чрез SAP система на Министерството на финансите. |
| 6.6 | Плащанията се извършват при наличие на разполагаем лимит или след залагане на лимит по десетразрядния код на СНД от страна на Дирекция „Национален фонд“ на Министерство на финансите. |
| 6.7 | СНД извършва плащания към Крайния получател за допустими разходи за изпълнение на инвестицията, финансирана от средства от МВУ и за невъзстановим съгласно националното законодателство данък добавена стойност, в съответствие с предмета и целта на проекта.  6.7.1. Разходи по инвестицията, извършени преди подписване на настоящия договор, подлежат на възстановяване, при условие че са спазени разпоредбите на Регламент (ЕС) 2021/241 на Европейския парламент и на Съвета от 12 февруари 2021 г. за създаване на Механизъм за възстановяване и устойчивост и съответстват на одобрения Национален план за възстановяване и устойчивост и националното законодателство, в срок до 30 работни дни съобразно изискванията и сроковете, определени в Приложение II към настоящия договор и утвърденото Ръководство за изпълнение и отчитане на инвестициите. |
| 6.8 | Плащанията не следва да надвишават стойността на договорените разходи по настоящия Договор. |
| 6.9 | Последното плащане, обосновано от Крайния получател с разходооправдателни документи е плащането, с което се достига сумата по т.6.1. Плащането може да бъде извършено частично, ако надвишава стойността на договорените и действително извършени разходи по настоящия Договор. |
| 6.10 | Крайният получател отчита напредъка и предоставя информация и документи по изпълнението на етапите и целите, заложени в проектното предложение чрез ФТО, посредством ИС на МВУ, най-малко веднъж в рамките на съответното тримесечие. Сроковете за представяне на ФТО се уреждат в Ръководство за изпълнение и отчитане на инвестициите по настоящата процедура. |
| 6.11 | При сключването на Договора Крайният получател уведомява СНД за банковата сметка, по която ще се извършват плащанията чрез представяне на финансова идентификационна форма [по образец на СНД]. |
| 6.12 | КП ежемесечно въвежда в ИС на ПВУ прогноза за предстоящите плащания през текущия и следващия месец в сроковете указани в Ръководството за изпълнение и отчитане на инвестициите по настоящата процедура. |
| 6.13 | Крайният получател поддържа счетоводна система, позволяваща аналитична отчетност за всички разходи и извършени плащания по Инвестицията, за вземанията и задълженията, от която да са видни счетоводните сметки, създадени за целите на МВУ с цел разграничаване на разходите и на финансовите потоци при финансиране от други източници, както и да се осигури съпоставимост с финансовата информация, която се посочва в ДФО и/или ФТО. |
| 6.14 | Счетоводната отчетност следва да се прилага в съответствие с приложимото национално законодателство. Счетоводните отчети и разходите, свързани с Инвестицията, трябва да подлежат на ясно идентифициране и проверка. |
| 6.15 | 1. Образуване на досъдебно производство за престъпление от общ характер, касаещо инвестиция от ПВУ;  2. Образуване на производство за установяване на конфликт на интереси по ЗПК. |
| 6.16 | В случаите по т. 6.15 плащанията се възобновяват при отстраняване от инвестицията на лицето/лицата, спрямо което/които е налице повдигнато обвинение по т.1, или за които е установено, че е налице конфликт на интереси в случаите по т. 2. |
| 6.17 | СНД спира плащанията по договора за финансиране и в случаите на установено двойно финансиране, неотстранени финансови или технически несъответствия в изпълнението на инвестицията, установени при проверка на място или по документи. |

**Член 7. Възстановяване на средства от Крайния получател по договора. Възстановяване на неправомерно предоставена помощ**

7.1. В рамките на срока по чл. 9.8 от Приложение II във връзка с членове 9.4 - 9.6 от Приложение II, когато извършени и потвърдени от крайния получател, признати за допустими и изплатени от СНД към крайния получател разходи впоследствие бъдат признати за недопустими от СНД, контролен или одитиращ орган, същите подлежат на възстановяване от крайния получател по установения за това ред.

7.2. Намаляването на плащанията по МВУ, в случаите на двойно финансиране, финансови или технически несъответствия в изпълнението на инвестицията, пропуски установени при проверка на ДФО и/или ФТО, подаден от Крайния получател и довели до надплащане на разходи, се извършва чрез коригиране на финансирането, отпуснато с договора за предоставяне на средства от МВУ, а за бюджетните организации по смисъла на § 1, т. 5 от ДР на ЗПФ – и за невъзстановимия съгласно националното законодателство данък добавена стойност, което съгласно сключения договор за финансиране със СНД Крайният получател следва да получи.

7.3. Извършените намаления по т. 7.2. на финансирането по договора следва да бъдат осигурени като собствен принос от Крайният получател.

7.4. В случаите, в които договорът е приключил, плащанията са вече извършени и СНД установи дължима/надплатена сума, същата подлежи на възстановяване на СНД, като възстановяването на недължимо платените и надплатените суми, както и на неправомерно получените или неправомерно усвоените средства ще се извършва в съответствие с установения ред, съгласно действащите нормативни актове.

7.5. В случаите на влязла в сила присъда за измама или корупция или влязъл в сила акт за установяване на конфликт на интереси, извършените плащания по засегнатата от сериозната нередност инвестиция или компонент от нея са дължими за възстановяване от Крайния получател към държавния бюджет. Ако плащанията не са направени се извършва съответно намаляване на финансирането.

7.6. За намалено финансиране и/или за надплатена сума със средства от МВУ и национално финансиране, или ангажимент за плащане на СНД по инвестицията, СНД информира Крайния получател, като надплатената сума подлежи на възстановяване към Министерството на финансите.

7.7. Сумите, включително лихвите по тях, подлежащи на възстановяване от Крайния получател, могат да бъдат прихванати от всякакви суми, дължими от СНД към Крайния получател по договора за предоставяне на средства от МВУ, а при липса на такива - задълженията се предават за събиране от Националната агенция по приходите, а за бюджетните организации се прилагат разпоредбите на ЗПФ.

**Член 8. Публичност. Адреси за кореспонденция**

|  |  |
| --- | --- |
| 8.1. | Крайният получател да посочва Механизма за възстановяване и устойчивост като източник на финансиране на инвестицията и да осигуряват видимост, включително чрез поставяне на емблемата на Съюза и на подходящо указание за финансирането, например „финансирано от Европейския съюз – NextGenerationEU". |
| 8.2 | Кореспонденцията, свързана с настоящия договор, трябва да бъде в писмена форма, да съдържа номера на договора за финансиране и наименованието на одобрената инвестиция, и трябва да бъде изпращана посредством ИС за ПВУ. |
| 8.3. | Страни по договора за финансиране могат да осъществяват кореспонденция и на следните адреси:   |  |  | | --- | --- | | За Ръководителя на СНД: | *Българска академия на науките,* София, 1040, ул. „15 ноември“ №1*,* | | За Крайния получател: | [*адрес за кореспонденция на крайния получател*] | |

**Член 9. Приложения**

|  |  |  |  |  |  |  |  |
| --- | --- | --- | --- | --- | --- | --- | --- |
| 9.1. | Следните документи представляват приложения към настоящия договор и са неразделна част от него:   |  |  | | --- | --- | | Приложение I: | Одобрената инвестиция (предложението на крайния получател за изпълнение на инвестицията - формуляр за кандидатстване, подаден в ИС за ПВУ и описанието на проектното предложение, ведно с приложените към тях документи), във вида, в който е окончателно одобрен от СНД след съответните корекции, ако такива са били извършвани; | | Приложение II: | Общи условия към договорите за финансиране по Механизма за възстановяване и устойчивост (в електронен вариант в ИС за ПВУ); | | Приложение III:  Приложение IV: | Условия за кандидатстване по процедура за предоставяне на средства на крайни получатели чрез подбор на предложения за финансиране на научноизследователски проекти в областта на зелените и цифровите технологии;  Споразумение за партньорство. | |
| 9.2. | В случай на противоречие между разпоредбите на Приложенията и тези на настоящия договор, с предимство се прилагат разпоредбите на договора. В случай на противоречие между разпоредбите на Приложение II и тези на другите приложения, с предимство се прилагат разпоредбите на Приложение II. |

**Член 10. Други условия по Договора**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 10.1 | Общите условия – Приложение ІІ към договора се допълват, както следва:   |  |  | | --- | --- | | 10.1.1 | Създава се нов член 9.9 със следното съдържание:  Чл. 9.9. Крайният получател се задължава да поддържа актуален регистър, съдържащ информация за местонахождението на оригиналните документи по проекта и отговорното лице за тяхното съхранение в сроковете по предходната точка. | | 10.1.2 | Създава се нов член 9.10 със следното съдържание:  Чл. 9.10. Крайният получател се задължава да предоставя чрез ИС за ПВУ всички доклади на одитните и контролните органи, издадени в резултат на извършени по инвестицията одитни ангажименти и проверки, както и пълна информация за предприетите корективни действия в срок до три работни дни от получаването им, респ. от извършването им. В този случай, крайният получател се задължава да предоставя на СНД цялата изискуема информация за последващи действия за изпълнение на направени от компетентните органи препоръки, както и да изпълнява указанията, дадени от СНД за изпълнение на тези препоръки. | | 10.1.3 | Създава се нов член 9.11 със следното съдържание:  9.11. Задълженията по чл. 9.9. и 9.10 Крайният получател изпълнява и по отношение на партньорите, посочени в чл. 4.5 от Договора за финансиране, сключен с Крайния получател. | | 10.1.4 | Създава се нов член 13А със следното съдържание:  Чл. 13А.1. Крайният получател се задължава да спазва изискването на т. 19 от Рамката за държавна помощ за научни изследвания, развитие и иновации, като съотношението между извършваните икономически и неикономически дейности и техните разходи, финансиране и приходи са ясно разделени по икономически неикономически дейности, така че ефективно да се избегне кръстосаното субсидиране за целия полезен срок на годност на придобитата инфраструктура, определен в амортизационния план на крайният получател.  Чл. 13А.2. Крайният получател се задължава да спазва изискването на т. 21 от Рамката за държавна помощ за научни изследвания, развитие и иновации, като икономическите дейности, извършвани от него потребяват точно същите ресурси (материали, оборудване, труд и постоянен капитал) като извършваните неикономически дейности и капацитетът на икономическите дейности не превишава размера от 20 % от общия годишен капацитет за целия срок на изпълнение на инвестицията.  Чл. 13А.3. Неикономически по своя характер са фундаменталните научни изследвания, отговарящи на т. 16, б. „н“ от Рамката. Индустриалните научни изследвания (т. 16, б. „с“), експерименталното развитие (т. 16, б. „к“) и проучването на осъществимостта (т. 16, б. „л“) могат да бъдат класифицирани като неикономически само ако са изпълнени в ефективно сътрудничество по смисъла на т. 16, б. „з“ и се спазват условията на т. 28 и т. 29 от Рамката.  Чл. 13А4. За спазване на изискванията на т. 28 и т. 29 от Рамката Крайният получател се задължава в случай на продажба на ПИС целия доход от тази продажба да е реинвестиран в основната дейност на научната организация. В случаите на ефективно сътрудничество, полученото възнаграждение трябва да съответства на пазарната цена на ПИС, предоставени на участващите предприятия или за които участващите предприятия са получили право на достъп, а абсолютната сума на стойността на всяка вноска, както финансова, така и нефинансова, на участващите предприятия към разходите на дейностите на съответната научноизследователска организация или инфраструктурна единица, следва да се приспада от това възнаграждение. Полученото възнаграждение в случаите по т. 29 б. „г“ от Рамката трябва да отговаря на някое от условията по т. 30, б. „а“-„г“.  Чл. 13А.5. СНД ще извършва проверки дали всяка една изпълнена дейност през годината е определена като икономическа или неикономическа и дали разходите за нея са отнесени коректно за целия срок на изпълнение на инвестицията, или за целия полезен срок на годност на придобитата инфраструктура, определен в амортизационния план на крайния получател, ако е приложимо.  Чл. 13А.6. В случаите, когато крайният получател е бенефициент по проект, в който участва с част от капацитета си, и по който има изискване за спазване на т. 21 от Рамката за определени инфраструктурни единици (ИЕ), спазването на изискванията на т. 21 от Рамката трябва да се отнася както на ниво субект (института), така и на ниво ИЕ, включени в проекта. | |  | Чл. 13А.7. Крайният получател се задължава да изпълнява задълженията си и да оказва съдействие на съответните компетентните органи в случай на необходимост от възстановяването на неправомерно предоставена държавна помощ, което се извършва по реда на чл. 38 от Закона за държавните помощи, съгласно който решение на Европейската комисия за възстановяване на неправомерна и несъвместима или на неправилно използвана държавна помощ подлежи на принудително изпълнение по реда на Данъчно-осигурителния процесуален кодекс (ДОПК). При постановяване на решение на Европейската комисия за възстановяване на неправомерна, несъвместима или неправилно използвана държавна/минимална помощ Крайният получател се задължава да възстанови съответната сума, съгласно условията на решението.  Чл. 13А.8. В случаите, когато при извършване на проверка се установи, че е налице превишение на прага по т. 21 от Рамката, БАН уведомява министъра на финансите за режим на помощ, попадащ в обхвата и условията на глава I и чл. 26 от Регламент № 651/2014 на Комисията за обявяване на някои категории помощи за съвместими с вътрешния пазар в приложение на членове 107 и 108 от Договора, като предоставя схема по общия регламент за групово освобождаване за оценка по реда на чл. 27 от ЗДП. В случай на одобрение, подлежащи на възстановяване са 50% от инвестиционните разходи, използвани за стопанска дейност, отнесени към процента предоставен капацитет за стопанска дейност за годината на превишаването. За следващите години до края на полезния живот на активите се възстановяват 50% от инвестиционните разходи за съответните години. По отношение на оперативните разходи се възстановява 100 % от тези, използвани за стопанската дейност.  Чл. 13А.9. Условията, изискванията и задълженията по чл. 13А.1-13А.8 се прилагат и по отношение на партньорите, посочени в чл. 4.5 от Договора за финансиране, сключен с Крайния получател. | | 10.1.5 | |  | | --- | | Чл. 17.4 от Приложение ІІ към договора се допълва, както следва:  17.4.2 За изменението на договора не се подписва изричен двустранен писмен или електронен документ в следните случаи:  - при промяна в адреса за кореспонденция и контакти;  - при отстраняване на технически грешки в проекта с изключение на промяна на минималните технически и функционални характеристики, индикатори, етапи и цели;  - при промяна в седалището и адреса на управление на крайния получател, в случай, че това не противоречи на изискванията на условията за кандидатстване или за изпълнение по процедурата за предоставяне на средства от МВУ;  - при уеднаквяване на текстове в договора и/или приложенията към него;  - при промяна в плана за изпълнение на дейностите, в случай, че това не се отразява на заложените срокове за изпълнение на ключовите етапи на инвестицията;  - при промяна в наименованието на крайния получател;  - при промяна в бюджета на инвестицията, посочен в Приложение І, договора, свързана с прехвърляне на средства в рамките на един „тип разходи“ или прехвърляне на средства от един „тип разходи“ в друг, като отклонението е под 15 % от първоначално договорения размер, в случаите когато посоченото е в съответствие с условията за кандидатстване и условията за изпълнение;  - при промяна на банкова сметка на крайния получател;  - при промяна на законния/ите представляващ/и на крайния получател.  В посочените случаи, крайният получател следва да уведоми незабавно СНД чрез ИС на МВУ и да обоснове необходимостта от извършване на съответната промяна. Крайният получател има право да приложи изменението, за което е уведомил СНД, която, от своя страна, може да възрази в срок от 15 работни дни от получаване на писменото уведомление, а в случаите на допълнително изискани пояснения и документи – от тяхното получаване. СНД може да не приеме направеното изменение или да даде допълнителни указания на крайния получател, когато: исканото изменение не е сред изброените в по-горе; изменението противоречи на изрични изисквания на условията за кандидатстване или изпълнение по процедурата за предоставяне на средства, при които инвестицията е била одобрена; исканото изменение не е приемливо обосновано или противоречи на действителното положение; се нарушават условията на чл. 17.5 от Общите условия – Приложение ІІ. В случай, че СНД се съгласи с, или не възрази на исканата промяна в посочения срок, се счита, че предлаганото изменение е прието. В такъв случай допълнителното споразумение за изменение на договора се счита за сключено по силата и при условията на разменената кореспонденция между страните чрез ИС на МВУ във връзка с изменението, без за това да е необходимо изричното подписване на нарочен двустранен писмен или електронен документ. | | |
|  | |  |  | | --- | --- | | 10.1.6 | Чл. 20.2 от Приложение II към договора се допълва, както следва :  В случай, че крайният получател не изпълни и/или не отчете пред СНД по реда на чл. 11 от Приложение ІІ изпълнението на индикатора/ите по чл. 4.3.1 от Договора за финансиране, в срока, предвиден за това, и изпълнението на договора не се намира в някоя от хипотезите, посочени в членове 19.2, 19.3 или 19.5, СНД може да прекрати едностранно договора с последиците по чл. 20.3, след като вземе становището на крайния получател и, по негово искане, му предостави едномесечен срок за изпълнението и/или отчитането на индикатора/ите. | |

*Настоящият договор е съставен като електронен документ и подписан с електронни подписи* *в съответствие със Закона за електронния документ и електронните удостоверителни услуги.*

|  |  |  |  |
| --- | --- | --- | --- |
| **Краен получател** | | **Ръководител на Структурата за наблюдение и докладване** | |
| Име |  | Име |  |
| Длъжност |  | Длъжност |  |
| Подпис |  | Подпис |  |
| Дата |  | Дата |  |